  Туспуктэм: Константин Вознсенских Наталия Сильвестрова 12+ Удмуртиын анай кылын кылбур яке верос гожъяны яратӥсьёс понна «Гожъя удмуртсэ» вожвылъяськон мынэ. Ужъёсты эрико темая быдэстыны луэ. Со сярысь «Удмурт кенеш» огазеяськонлэн «ВКонтакте» мерлыко вотсэысь огиназ ивортӥзы. Вожвылъяськон кык номинациын радъяське: кылбурет но вакчи проза. Нырысетӥяз вить яке тросгес кылбур яке одӥг поэма келяно. Кыкетӥяз номинацие верос, эссэ яке очерк дасяно. Одӥг автор кыказ ик номинацие пыриськыны быгатэ. Ужъёсты одно ик удмурт кылын гожтоно. Вожвылъяськонэ 12 аресысен вань мылыд карисьёс, кин гожъяськисьёслэн огазеяськонъёсазы уг пыриськы, ужъёссэс келяны быгато. Ужъёсты арлыдъя группая дунъялозы: 12-18 аресъемъёс; 18-35 аресъемъёс; 35 аресъем но бадӟымгес. Ужъёсты 30-тӥ куартолэзёзь ud-red@mail.ru электрон почтае келяно яке Йӧскалык прессалэн юртаз Карл Маркс нимо урам, 274 адресъя ваёно. Вожвылъяськонлэн куронъёсысь сярысь пыр-почгес  чӧлсконпусъя тодыны луоз. 12-18 аресъемъёс пӧлын кык вормисьёс «Шудныкар» лагере вуылозы. Мукет кык группаын вормисьёсты но приз басьтӥсьёсты дипломъёсын пусъёзы но «Удмуртия» книгапоттонилэн лавкаяз басьяськыны сертификатъёс кузьмалозы: 1-тӥ инты – ньыль сюрс манетлы, 2-тӥ инты – куинь сюрс манетлы, 3-тӥ инты – кык сюрс манетлы. Со сяна, куинезлэсь устоосызлэсь выль гожъяськисьёслэсь ужъёссэс нимаз книгаосын дунтэк поттозы. Вожвылъяськонлы йылпумъянъёс 31-тӥ куатолэзе лэсьтозы. Вормисьёсты Ижкарын 12-тӥ инвожое данъялозы. Тегъёс: удмурткыл гожъясьёс вожвылъяськон Удмуртия  